S-1677/2023

Mál þetta, sem dómtekið var 13. nóvember sl., er höfðað með ákæru, útgefinni af lögreglustjóranum á höfuðborgarsvæðinu 14. mars 2023, á hendur H-kk-þgf D-x-x B-x-x, kt. [...], [...], „ I.

Fyrir nytjastuld, skjala- og umferðarlagabrot með því að hafa, laugardaginn 10. apríl 2021, í félagi við þekktan aðila, heimildarlaust tekið ljósgráa bifreið af gerðinni Citroen með skráningarmerkjunum [...] við Skólavörðustíg í Reykjavík og sett í blekkingarskyni skráningarmerkið [...] á bifreiðina, en merkið tilheyrði ljósgrárri bifreið af gerðinni Citroen, og ekið henni þannig sviptur ökurétti og óhæfur til að stjórna henni örugglega vegna ávana- og fíkniefna (í blóðsýni mældist amfetamín 520 ng/ml og metamfetamín 40 ng/ml) um Þverholt í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 157. gr. og 1. mgr. 259. gr. almennra hegningarlaga nr. 19/1940 og 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fyrir fjársvik með því að hafa, á tímabilinu frá 27. júní 2021 til og með 29. júní 2021, í alls 10 skipti, í blekkingarskyni og án heimildar, notað aðgang að [...] ehf., í nafni A, kt. [...], sem ákærði hafði komist yfir, til að greiða fyrir vörur og þjónustu að fjárhæð samtals kr. 562.000 á eftirtöldum stöðum, og blekkt þannig starfsmenn um heimild til skuldfærslu og fengið í té vörurnar og þjónustuna. Nánar tiltekið var um að ræða eftirfarandi færslur:

Tilvik Dags. Vettvangur reikningur nr. Fjárhæð 1. 27.06.2021 [...] [...] kr. 3.3982. 27.06.2021 [...] [...] kr. 1.8473. 27.06.2021 [...] [...] kr. 1.6994. 28.06.2021 [...] [...] kr. 100.0005. 28.06.2021 [...] [...] kr. 116.9906. 28.06.2021 [...] [...] kr. 310.9707. 28.06.2021 [...] [...] kr. 3.1158. 28.06.2021 [...] [...] kr. 3.1909. 28.06.2021 [...] [...] kr. 2.60710. 29.06.2021 [...] [...] kr. 18.262

Samtals: kr. 562.000

Telst háttsemi þessi varða við 248. gr. almennra hegningarlaga nr. 19/1940.

III.

Fyrir umferðar- og fíkniefnalagabrot með því að hafa, laugardaginn 18. september 2021, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 1300 ng/ml, MDMA 45 ng/ml, metamfetamín 770 ng/ml og klónazepam 5,4 ng/ml) um Miklubraut í Reykjavík, þar sem lögregla stöðvaði aksturinn, og á sama tíma haft í vörslum sínum 0,30 gaf metamfetamíni, sem lögregla fann við öryggisleit á ákærða.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana-ogfíkniefni og önnur eftirlitsskyld efni nr. 233/2001, með síðari breytingum.

IV.

Fyrir umferðar- og fíkniefnalagabrot með því að hafa, mánudaginn 13. desember 2021, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 980 ng/ml, metamfetamín 560 ng/ml og alprazólam 7,6 ng/ml) um Miklubraut í Reykjavík, þar sem lögregla stöðvaði aksturinn, og á sama tíma haft í vörslum sínum 1,03 gaf amfetamíni, sem lögregla fann við öryggisleit á ákærða.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana-og fíkniefni og önnur eftirlitsskyld efni nr. 233/2001, með síðari breytingum.

V.

Fyrir vopnalagabrot með því að hafa, föstudaginn 14. janúar 2022, að Dalvegi í Kópavogi, haft í vörslum sínum hníf með 18,5 sm löngu blaði, sem ákærði framvísaði til lögreglu.

Telst háttsemi þessi varða við a. lið 2. mgr. 30. gr., sbr. 1. mgr. 36. gr. vopnalaga nr. 16/1998.

VI.

Fyrir vopnalagabrot með því að hafa, laugardaginn 12. febrúar 2022, að [...] í Kópavogi, haft í vörslum sínum hnúajárn og loftskammbyssu, sem lögregla fann við leit í húsnæðinu.

Telst háttsemi þessi varða við 1. mgr. 12. gr. og c. lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Einkaréttarkrafa:

Þá gerir G-kk-nf J-kk-nf, lögmaður, f. h. A, kt. [...], vegna ákærukafla II, kröfu um að ákærða H-kk-þgf D-x-x B-x-x, kt. [...], verði gert að greiða sér skaða- og miskabætur samtals að fjárhæð kr. 1.286.978- auk vaxta skv. 1. mgr. 8. gr., sbr. 4. gr. laga nr. 38/2001 um vexti og verðtryggingu af kr. 724.900 frá 19. maí 2021 til 27. júní 2021, en afkr. 731.844 frá þeim degi til 28. júní 2021, en af kr. 1.268.716 frá þeim degi til 29. júní 2021, en af kr. 1.286.978 frá þeim degi til þess dags þegar mánuður er liðinn frá því að bótakrafa þessi er birt ákærða, en dráttarvaxta frá þeim degi skv. 1. mgr.6. gr., sbr. 9. gr. sömu laga til greiðsludags.“

Þann 16. október 2023 gaf lögreglustjórinn á höfuðborgarsvæðinu út aðra ákæru á hendur ákærða, sem sameinuð var máli þessu, „fyrir umferðarlagabrot með því að hafa, laugardaginn 22. apríl 2023, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 955 ng/ml og metamfetamín 45 ng/ml) um Suðurlandsveg við [...] í Flóahreppi, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.“

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hanner sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dags. 13. október 2023, var ákærði dæmdur í fjögurra mánaða fangelsi, skilorðsbundið til tveggja ára, með dómi Héraðsdóms Reykjavíkur [...] 2018, meðal annars fyrir akstur undir áhrifum ávana- og fíkniefna. Þá var hann dæmdur í 8 mánaða fangelsi, skilorðsbundið til tveggja ára með dómi Héraðsdóms Reykjavíkur [...] 2019, meðal annars fyrir akstur undir áhrifum áfengis, fíkniefnalagabrot, þjófnað, fjársvik, nytjastuld og vopnalagabrot, en um var að ræða hegningarauka við dóminn frá 2018 og var skilorð þess dóms dæmt upp. Með dómi Héraðsdóms Reykjavíkur [...] 2019 var ákærði dæmdur í 12 mánaða fangelsi, meðal annars fyrir akstur undir áhrifum ávana- og fíkniefna, akstur sviptur ökurétti, þjófnað og nytjastuld, en um var að ræða hegningarauka að hluta við dóminn frá [...] sama ár og var skilorð þess dóms dæmt upp. Þá var ákærði dæmdur í 8 mánaða fangelsi með dómi Héraðsdóms Reykjavíkur [...] 2021 fyrir akstur undir áhrifum ávana- og fíkniefna, akstur sviptur ökurétti, lyfjaakstur og fíkniefnalagabrot. Loks var ákærði dæmdur með dómi Héraðsdóms Norðurlands eystra [...] sl., en honum þar ekki gerð sérstök refsing, fyrir brot gegn 1. mgr. 244. gr. almennra hegningarlaga. Brot ákærða samkvæmt fyrri ákærunni voru framin fyrir uppkvaðningu síðastgreinda dómsins og verður ákærða því gerður hegningarauki hvað þau brot varðar, sbr. 78. gr. almennra hegningarlaga nr. 19/1940.

Ákærði hefur játað brot sín greiðlega hér fyrir dómi og lagt fram gögn um breytingar á lífi sínu og verður það virt honum til málsbóta, sbr. 8. tl. 1. mgr. 70. gr. almennra hegningarlaga. Aftur á móti verður það metið til refsiþyngingar að ákærði hefur ítrekað áður verið sakfelldur fyrir auðgunarbrot, sbr. 255. gr. sömu laga.

Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin sjö mánaða fangelsi.

Með vísan til lagaákvæða í ákæru er ævilöng svipting ökuréttar ákærða áréttuð.

Við fyrirtöku málsins 13. nóvember sl. var ekki sótt þing af hálfu bótakrefjanda og var krafan því felld niður, sbr. 2. mgr. 174. gr. laga nr. 88/2008 um meðferð sakamála.

Ákærði greiði málsvarnarþóknun skipaðs verjanda síns, Á-kvk-ef L-kvk-ef L-kvk-ef lögmanns, 602.640 krónur að meðtöldum virðisaukaskatti, og 539.801 krónu í annan sakarkostnað.

Af hálfu ákæruvaldsins flutti málið P-kk-nf F-kk-nf G-kk-nf saksóknarfulltrúi fyrir K-kvk-þf K-x-x saksóknarfulltrúa.

B-kvk-nf B-kvk-nf héraðsdómari kveður upp dóm þennan.

DÓMSORÐ:

Ákærði, H-kk-nf D-kk-nf B-x-x, sæti fangelsi í sjö mánuði.

Áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, Á-kvk-ef L-kvk-ef L-kvk-ef lögmanns, 602.640 krónur, og 539.801 krónu í annan sakarkostnað.

B-kvk-nf B-kvk-nf